בתחרויות השחייה של המכביה ה-19 שנערכו בסוף יולי אותה שנה במכון וינגייט זכה קונובלוב ב-4 מדליות, 3 זהב ו-1 כסף. מדליות זהב, במשחה ל-200 מטר חופשי בתוצאה של 1:51.34 דקות, לפני עידו הבר (1:52.47 דקות), במשחה שליחים 4x100 מטר חופשי ביחד עם דוד גמבורג, אלמוג אולשטיין ונמרוד שפירא בר אור בשיא ישראלי חדש של 3:21.44 דקות ובמשחה שליחים 4x200 מטר חופשי (7:33.07 דקות). מדליית ארד במשחה ל-100 מטר חופשי בתוצאה של 50.69 שניות, אחרי גארט ובר-גייל (48.99 שניות) ומרקוס שלזינגר (50.48 שניות), שניהם מארצות הברית.